Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: a 2003. évi XCI. törvényhez
Paragraph Index: 2381

11. Az Szja tv. 1. számú mellékletének 8.30. alpontja helyébe a következõ rendelkezés lép, és egyidejûleg a melléklet 8. pontja a következõ 8.33. alponttal egészül ki: (A természetbeni juttatások közül adómentes:) „8.30. az, amelyet a munkáltató, a bér kifizetõje a közoktatásról szóló törvényben meghatározott gyermek, tanuló számára a — rá tekintettel a családok támogatásáról szóló törvény szerint családi pótlékra jogosult — szülõ vagy a vele közös háztartásban élõ házastárs útján a tanév elsõ napját megelõzõ 60 és az azt követõ 30 napon belül tankönyv, taneszköz, ruházat (ideértve a munkáltató, illetve a bér kifizetõje nevére szóló, az elõzõekben felsorolt javak beszerzésérõl szóló számla ellenértékének az említett idõszakban történõ megtérítését is) vagy kizárólag az említett javak vásárlására jogosító utalvány formájában évi 15 ezer forint értékig terjedõen juttat (adómentes iskolakezdési támogatás); a munkáltató, a bér kifizetõje az adómentes iskolakezdési támogatás összegérõl magánszemélyenként — az adóazonosító jel, valamint a magánszemély útján adómentes iskolakezdési támogatásban részesített gyermek(ek), tanuló(k) adóazonosító jelének (ennek hiányában természetes azonosító adatainak) feltüntetésével — nyilvántartást vezet, amelyet az adó utólagos megállapításához való jog elévüléséig megõriz; az iskolakezdési támogatásnak az adómentesség értékhatárát meghaladó része, valamint a munkáltató, a bér kifizetõje által a szülõvel vagy házastársával fennálló jogviszonyára tekintettel az említett feltételeknek nem megfelelõ módon vagy pénzben a gyermeknek juttatott támogatás a szülõ, illetve házastársa munkaviszonyból származó jövedelmének minõsül;” „8.33. a munkavállaló és a vele együtt üdülõ közeli hozzátartozó részére a munkáltató (ideértve a munkáltató cégben közvetlenül vagy közvetve többségi irányítást biztosító befolyással rendelkezõ tagot, költségvetési szerv esetében a felügyeleti szervet és a Miniszterelnöki Hivatal Központi Üdülési és Oktatási Fõigazgatóságát is) vagy szakszervezet által a tulajdonában, kezelésében lévõ belföldi üdülõben biztosított üdülési szolgáltatás révén juttatott bevételbõl évente legfeljebb magánszemélyenként az adóév elsõ napján érvényes havi minimálbér összegét meg nem haladó rész; a munkavállalónak (és a közeli hozzátartozójának) az e rendelkezésben foglalt értékhatárt meghaladóan juttatott bevételre az adóköteles természetbeni juttatásokra vonatkozó rendelkezéseket kell alkalmazni, továbbá nem minõsül adómentesnek a természetbeni juttatás, ha a munkáltató az adóévben üdülési csekk formájában is nyújt adómentes természetbeni juttatást a munkavállaló részére; a kifizetõ az üdülési szolgáltatás adómentes és adóköteles részérõl magánszemélyenkénti bontásban (a magánszemély nevének és adóazonosító jelének, ennek hiányában természetes azonosító adatainak feltüntetésével) nyilvántartást vezet; e rendelkezések alkalmazásában a munkavállalóval esik egy tekintet alá a nyugdíjban részesülõ magánszemély is, ha volt munkáltatója (annak jogutódja) vagy szakszervezet nyújtja részére e szolgáltatást.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes